
TOVE 
s A b 
> OY A PY an ood 


Utangulizi 





Himidi zote ni Zake Allaah. Tunamhimidi na kumtaka msaada na kumuomba 
mswamaha na tunatubu Kwake. Tunajikinga kwake kutokana na shari ya nafsi 
zetu na matendo yetu maovu. Mwenye Kuongozwa na Allaah hakuna wa 
kumpoteza. Mwenye Kupotezwa na Allaah hakuna wa kumwongoza. 


Nashuhudia ya kwamba hapana mola anayestahiki kuabudiwa kwa haki 
isipokuwa Allaah Mmoja asiyekuwa na mshirika. Nashuhudia ya kwamba 
Muhammad ni mja Wake na Mtume Wake, Swalah na salaam zimwendee yeye, 
ahli zake na Maswahabaha zake wote. 


Amma baad... 


Maudhui ya Risaalah hii iliyo na anuani "Sifa za mke mwema” hayamuhusu tu 
msichana mdogo ambaye yuko katika njia ya kutaka kuolewa na anataka kujua 
sifa ambazo mke anatakiwa kuwa nazo ili ajiandae nazo, kuishi nazo na 
kuzitimiza. 


Vilevile hayamuhusu tu mwanamke ambaye ameolewa ambaye anataka kuwa na 
sifa za mke mwema ili aweze kuzidhibiti na kuishi nazo katika maisha yake. 


Vilevile hayamuhusu tu mwanamke mwenye upungufu ili aweze kutibu 
upungufu wake na kujisahihisha mwenyewe na ndoa yake tukufu. 


Ni wito na ukumbusho ulio jumla kuliko hivyo. 


Ni ukumbusho kwa baba ambaye anataka wasichana zake na wanawake ambao 
wako katika usimamizi wake wapate kukuwa vizuri na malezi mazuri na ndoa 
ambayo inaafikiana na Matakwa ya Allaah na Mtume wake (Swata Allaahu "alayhi wa satam. Kwa 
kupitia kalima hii itakuwa ni usaidizi kwake kuweza kuwakumbusha vidhibiti 
vya Shari'ah na sifa ambazo inatakikana kwa msichana kukuwa juu yake. 


Kadhalika ni ukumbusho kwa mama ambaye ni mchungaji katika nyumba yake 
na wasichana wake na kuwatengeneza. Wasichana wengi wanakuwa kwa tabia 
na sifa mbalimbali ambazo wamepata kutoka kwa wamama zao. 

Kadhalika ni ukumbusho kwa walinganiaji ili waweze kuliwekea uzito hili, 
kutiliia umuhimu na kufanya juhudi katika kueneza sifa hizi tukufu, tabia 
zilizosifiwa na kazi iliyobarikiwa ili ziweze kupatikana kwa wasichana na 
wanawake katika jamii ya imani na majumbani. Hili ni khaswa hivi leo wakati 
mwanamke ameshambuliwa kwa njia ambayo kamwe haijawahi kuonekana 
hapo kabla. Inafanyika kwa kutumia namna na njia mbalimbali. Malengo ni 
kutaka kumpotezea mwanamke heshima yake, utukufu wake, ukamilifu wake, 
fadhila zake, uzuri wake, imani yake, tabia yake na wema wake. 


Hapo kabla ilikuwa ni vigumu sana kwa mwanamke kufikiwa na propaganda 
zinazoharibu, matamanio ya udanganyifu na maoni yaliyofungamana. Hilo 
lilikuwa likitendeka ima kwa kupitia rafiki mbaya au mfano wa hayo. Ama leo 
mwanamke anafikiwa na uchafu na uharibifu wote wa duniani nyumbani kwake. 
Hahitaji kutoka nje kwa ajili ya hilo. Sasa mwanamke anaweza kukaa chumbani 
mwake mbele ya TV, intaneti au magazeti machafu na akapata uchafu na shari 
zote katika moyo wake na fikra zake. Ili aweze kuwa mwema, mtwaharifu, 
mwenye Dini na mwenye kumtii Allaah (uharan wa twaa) analazimika kufunga 
madirisha, njia na mwanya wa kila shari na uharibifu. 


Mwanamke ana majukumu makubwa kwa wale watu ambao anawasimamia. 
Suala hili linahitajia kuliwekea umuhimi mkubwa kabisa. 


Katika kivuli cha hali hii na upungufu wa ukumbusho na ukumbusho wa imani, 
tabia nzuri na maelezo mazuri ambayo mwanamke anatakiwa kuwa nayo, 
wanawake wengi wamekuwa wadhaifu. Wametumbukia katika kuwa na 
upungufu katika haya na Dini na kuanguka katika upungufu mwingi na 
kuathirika. 


Kalima hii ni kama tulivyosema ni kuhusu sifa za mke mwema. Ninamuomba 
Allaah Mtukufu, Mola wa “Arshi kubwa, afanye iwe ya kheri na manufaa na 
afanye iwe ni ufunguo wa kheri ufunge shari na uongoze nyoyo, uzitengeneze 
nafsi na ufanye kuwepo mawasiliano na Mola wa walimwengu ili Radhi Zake na 
Mapenzi Yake viwezi kufikiwa na kuepuka yale yanayomkasirikisha na 
kumghadhibikisha (Jalla wa “Alaa). 

Kanuni ya sifa za mke mwema 


Wakati tunapozungumzia kuhusu sifa za mke mwema na wema hatutakiwi 
kupuuza kanuni kubwa ambayo ni kanuni ya msingi ya kufikia wema, nayo ni 
kwamba wema hauwezi kufikiwa isipokuwa kwa mambo mawili: 


Jambo la kwanza ni uafikishaji wa Allaah (anawaaiaa), uongofu Wake, msaada Wake, 
usahali Wake na uafikishaji. Mwenye Kuongoza ni Allaah. Ndiye Muwafikishaji. 


Mambo yote yako Mikononi Mwake yata wa “staa. Allaah axan Kasema: 
ga 


ash é i 4k f H ohg O aagi aa 
“Ambaye Allaah Amemhidi, basi yeye ndiye aliyehidika. Na 
Anayempotoa (kwa vile mwenyewe ametaka kupotoka), basi 
hutompatia mlinzi wa kumuongoza.”! 


WA bino Ú E á ai EN yS Úy ti ii 
“Na Allaah Anaitia kwenye Daarus-Salaam (nyumba ya 
amani, Peponi), na Anamhidi Amtakaye kwenye njia 
iliyonyooka.”? 


Uongofu uko Mikono Mwake, wema uko Mikononi Mwake na uafikishaji uko 
Mikononi Mwake. Anayotaka huwa. Asiyotaka hayawi. 


Jambo la pili ni kwamba mtu mwenyewe ajitahidi kufanya juhudi kufikia wema 
na kufuata sababu zake zinazopelekea katika hilo. 


Mtume (waia Allaahu “alayhi wa salam amekusanya kati ya mambo haya mawili wakati 
aliposema (Swalla Allaahu “alayhi wa sallam) katika Hadiyth Swahiyh: 


“Pupia katika yale yanayokunufaisha na umuombe msaada Allaah.” 


Maana ya “Pupia katika yale yanayokunufaisha... “ ni kwa kufanya sababu 
zinazonufaisha na njia za kunufaisha ambazo hufikiwa kwazo wema na kupitia 
hayo unafikiwa uongofu. 


1 (18:17) 
2 (10:25) 


3 Muslim (2664). 

Maana ya “... na umuombe msaada Allaah” ni kwa kumtegemea, kumuomba 
msaada Wake na kutaraji kutoka Kwake ubhaanahu wa taaa kuwa Atakuwafikisha, 
kukupa ustawi na kukusaidia kufikia wema na msimamo. Hii ni kanuni kubwa 
ambayo ni pamoja na viumbe wote. 


Kanuni nyingine ambayo ni lazima kuitanabahisha, nayo ni kuwa asli ya wema, 
elimu yake na njia ya kuuendea ni Kitabu cha Allaah na Sunnah za Mtume Wake 
(Swalla Allaahu "alayhi wa sallam), Kwa ajili hiyo ni wajibu kwa kila ambaye anakumbusha na 
analingania katika wema na mtengenezaji kujengea kila kitu juu ya Kitabu cha 
Allaah (Azza waJalla) NA Sunnah za Mtume Wake Mtukufu (Swalla Allaahu "alayhi wa sallam) Allaah (Ta'ala) 
Anasema: 


SA ca aU ah OTA i $y 
“Hakika hii Qur-aan inaongoza katika yaliyonyooka kabisa.” 


Mtume gwatta Allaahu "alayhi wa salam) amesema juu ya Sunnah na uongofu wake: 


“Nimewaachia mambo mawili ambayo mkishikamana nayo hamtopotea; 
Kitabu cha Allaah na Sunnah zangu.”5 


Kujengea juu ya hayo maudhui yetu ni sifa za mke mwema kwa mujibu wa 
Kitabu cha Allaah na Sunnah za Mtume wa Allaah swana Atiaahu "alayhi wa saiam. Kila sifa 
itakayotajwa hapa itakuwa ikisapotiwa na dalili yake katika Kitabu cha Allaah au 
Sunnah za Mtume Wake (Swalla Allaahu ‘alayhi wa sallam). 


Kanuni ya tatu na ndio msingi ambao kumejengeka juu yake "ibaadah, fadhila na 
ukamilifu wote, nayo ni kumcha Allaah. Kumcha Allaah (aa) ndio msingi wa 
fadhila, kheri na furaha katika dunia na Aakhirah. Lililo la wajibu kwa 
mwanamke wa Kiislamu ajue kwamba anamuabudu Allaah na kufikia Radhi za 
Allaah na ujira pindi atakapoishi kwa kushikamana na adabu za Kishari'ah na 
kuwa na sifa tukufu. Kwa upande mwingine huenda akakosa hilo kutokana na 
kiasi ambacho atakavyoanguka kwa ufupi katika sifa hizi. Hili litatajwa kwa 
kirefu wakati itakapokuja maudhui yake. 


4 (17:09) 
> al-Haakim (1/172). Imaam al-Albaaniy amesema kuwa ni Swahiyh katika ”"Swahiyh-ul-Jaamiy”” (2937). 

Mke mwema uhusiano wake na Allaah 


Kitu cha kwanza nitachoanza nacho ni yaliyotajwa kuhusu sifa za mke mwema 
katika Suurat an-Nisaa’: 


dietai uu 
“Basi wanawake wema watiifu [kwa Allaah], wenye 


kuhifadhi (hata) wanapokuwa hawapo (waume zao) 
kwa Aliyoyahifadhi Allaah.” 


Katika sehemu hii ya Aayah Allaah Ameleta maelezo na sifa zote 
ambazo mwanamke mwema anatakiwa kuwa nazo. Andiko hili tukufu 
linatuonesha kwamba mke mwema ni yule mwenye sifa mbili: 


Sifa ya kwanza inahusiana na uhusiano wake kwa Mola Wake. 
Sifa ya pili inahusiana na uhusiano wake kwa mume wake. 


Uhusiano wake kwa Mola Wake ni katika Kauli Yake 6ubhaanan: 


7... watiifu [kwa Allaah]... “ 


Ina maana ni mwenye kudumu katika kumtii Allaah, anahifadhi "ibaadah na 
utiifu kwa Allaah, kutilia umuhimu faradhi za Uislamu na kuacha kuyaapuza. 
Yote hayo yanaingia chini ya Kauli Yake (Subhaanahu wa Ta'ala): 


7... watiifu [kwa Allaah]... “ 


Sehemu ya pili katika Kauli Yake (Subhaanahu wa Taala). 


7... wenye kuhifadhi (hata) wanapokuwa hawapo (waume zao) 
kwa Aliyoyahifadhi Allaah... ” 


6 (04:34) 

Ina maana anahifadhi haki za mume wake pindi anapokuwa hayupo na 
ushuhuda. Anamhifadhi katika mali zake, rafiki wa kitandani, haki zake wajibu 
wake: 


7... wenye kuhifadhi (hata) wanapokuwa hawapo (waume zao) 
kwa Aliyoyahifadhi Allaah... ” 


Ina maana hawezi kufanikiwa kufanya hilo kwa sababu yeye ni mtu wa 
sawasawa, mwenye akili, fahamu na mwerevu, isipokuwa ni kutokana na 
uafikishaji wa Allaah subnaananu wa tva na kumrahisishia hilo. Hili linatukumbusha 
yale niliyotaja karibuni, nayo ni kwamba uzuri na wema ni kutokana na 
uafikishaji wa Allaah, usahilishaji Wake na Msaada Wake. 


Katika Kauli ya Allaah (Subhaanahu wa Ta'ala); 


SG 
7... watiifu [kwa Allaah]... “ 


kunaingia ndani yake mwanamke ambaye anahifadhi faradhi za Uislamu. Kuna 
Hadiyth nyingi ambazo zimepokelewa kutoka kwa Mtume gwala Aliaahu “alayhi wa sallam) 
kuhusiana na maana hii. Miongoni mwazo ni yale aliyopokea Ibn Hibbaan katika 
“as-Swahiyh”” yake kupitia Hadiyth ya Abu Hurayrah ggadhiya Allaahu any kwamba 
Mtume (Swalla Allaahu "alayhi wa sallam) AMESEMA: 


“Mwanamke akiswali [Swalah zake] tano, akafunga mwezi wake, 
akahifadhi tupu yake na akamtii mume wake, ataingia mlango 
wowote wa Peponi autakao.” 


Imaam Ahmad amepokea katika “al-Musnad”8 yake kupitia kwa “Abdur- 
Rahmaan bin “Awf (Radhiya Allaahu “anhu) kwamba Mtume (Swalla Allaahu “alayhi wa sallam) amesema: 


“Mwanamke akiswali |Swalah zake| tano, akafunga mwezi wake, 
akahifadhi tupu yake na akamtii mume wake, ataambiwa: “Ingia 
Peponi kwenye mlango wowote wa Pepo uutakao.” 





7 Kwa nambari. (3163). 
$ Kwa nambari. (1661). 

Tunampa hongera mwanamke wa Kiislamu kwa ahadi hii tukufu na fadhila 
kubwa na kheri ambayo Allaah gubnananu wa taa) Amemuahidi nayo. Inahusiana na 
mambo mane tu ambayo anaweza kuyahesabu kwa kutumia mkono wake mmoja 
kwa vidole vyake na si kwa kutumia [mikono] miwili. Akiishi kwa kuyahifadhi 
mambo mane ataambiwa siku ya Oiyaamah: 


“Ingia Peponi kwa mlango wowote wa Pepo uutakao.” 


Hivi kweli mwanamke ambaye anajitamania kheri juu ya nafsi yake si awekee 
uzito na kutilia umuhimu sifa hizi na kudhibiti matendo haya? Anatakiwa 
kuhifadhi Swalah zake, Swawm, tupu na haki za mume wake ili aweze kushinda 
ahadi hii tukufu na fadhila na kheri hii kubwa ili aweze kuambiwa siku ya 
Oiyaamah: 


“Ingia Peponi kwa mlango wowote wa Pepo uutakao.” 


Msingi wa wema wa mwanamke uko katika wema wake kwa Mola Wake kwa 
kumtii, kujikurubisha Kwake na kudhibiti "ibaadah Zake. Wema na msimamao 
huu ndio siri ya mafanikio yake, kushinda kwake na uafikishaji katika maisha 
yake kukiwemo na maisha yake ya ndoa, watoto wake kuwa wema na kizazi 
chake na kuishi kwake maisha ya baraka na mazuri. 


Kwa ajili hiyo ndio maana ikawa ni jambo lililosisitizwa kwa yule mwenye 
kuitakia nafsi yake kheri na kwa wasimamizi ambao wanawatakia wasichana 
wao kuwalea wanawake juu ya wema, msimamo, kuhifadhi "ibaadah, faradhi za 
Uislamu na khaswa Swalah tano na kufunga mwezi wa Ramadhaan na kujitenga 
mbali na mambo yote yanayoathiri utwaharifu wa mwanamke na utukufu wake. 
Ni hayo ndio yamebainishwa katika Hadiyth hii: 


“... Akahifadhi tupu yake...” 


Mwanamke kuhifadhi tupu yake ni jambo linalohitajia kutoka kwake na kwa 
walii wake kufunga milango na njia zote kwa yale yanayoharibu, yanayopelekea 
katika shari na kusababisha madhambi. Hili ni jambo kubwa ambalo kwa kila 
yule mwenye kuitakia nafsi yake kheri anatakiwa kuilea nafsi yake juu ya hilo. 
Anatakiwa kuihifadhi nafsi yake daima katika kumtii Allaah, kumuabudu Allaah 
na kujikurubisha Kwake gubhaahu wa teag kwa yale yanayomridhisha katika maneno 
mema na matendo mazuri. Allaah Akimneemesha mume mzuri na wa sawa, ni 
juu yake kumcha Allaah kwa kuhakikisha anachunga haki za mume wake tokea 
ile siku ya kwanza ya ndoa. 

Hili linawajibisha kukumbusha juu ya suala ambalo kosa lake limekuwa ni lenye 
kuenea na kusambaa. Nalo linahusiana na israfu na ubadhirifu unaokuwa katika 
usiku ule wa ndoa na katika matumizi ya ndoa. Hili ni jambo ambalo khatari 
yake ni kubwa na madhara yake ni makubwa mno. Wanawake wengi 
wanapoelekea katika kutaka kuolewa wanachozingatia ni yale ya nje na 
wanawake wa rika sawa naye. Wanatazama ni nini walichofanya wanawake 
wengine katika ndoa mbalimbali. Wanafikiria kwa njia hiyo na hivyo kunakuwa 
israfu na ubadhirifu. Wanapoteza vingi na pesa nyingi katika visivyokuwa na 
maana. Aidha kunaweza kuwepo hata maovu na mambo ya haramu. Kwa ajili 
hiyo mwanzo huu unakuwa na utangulizi wa ndoa ni sababu ya ukosefu wa 
baraka na kheri. 


Hali huwa sivyo ikiwa mwanamke na familia yake watajitenga mbali na hayo, 
kujiepusha na israfu, mambo ya maasi na madhambi na wakafanya matumizi 
kuwa rahisi na pasina israfu wala ubadhirifu. Katika hali hii huja kheri na 
kufikiwa baraka. Imekuja katika Hadiyth Swahiyh katika “as-Sunan” Abu 
Daawuud? imepokelewa na ‘Uqbah bin “Aamir maaniya Ataahu ann ya kwamba Mtume 
wa Allaah (Swalla Allaahu 'alayhi wa sallam) AMESEMA: 


“Bora ya ndoa ni ile iliyo rahisi.” 
Katika Hadiyth nyingine imesemwa: 


“Wanawake walio na baraka zaidi ni wale wenye matumizi 
rahisi.” 10 


Wanawake bora ni wale walio rahisi. 


Kwa ajili hii ndio maana inatakikana kwa mwanamke na kwa wazazi wake 
wahakikishe ndoa iwe rahisi na isiwe na ugumu, unyenyekevu na sio kiburi, 
nzuri na yenye utulivu na kusiwe israfu na ubadhirifu. Mambo yote haya yana 
taathirika katika maisha ya ndoa kwa uzuri na ubaya. 


Ikiwa ndoa ni rahisi na ikafanywa kuwa sahali na kujiepusha na mamabo ya 
israfu, hukabiliwa na baraka na kheri. 





? Nambari. (2117). Imaam al-Albaaniy amesema kuwa ni Swahiyh katika “as-Swahiyhah” (1842). 


10 Ameipokea Ahmad katika “al-Musnad”, nambari. (25120), an-Nasaa'iy katika “al-Kubraa”, nambari. 
(9274) kupitia Hadiyth ya “Aaishah (Radhiya Allaahu “anha) 

Kama ndoa iko na israfu, ubadhirifu, maasi na aina mbalimbali ya dhambi, ni 
baadhi ya sababu kubwa ya kukosekana baraka na tunaomba Allaah 
Atukinge. 

Mke mwema uhusiano wake na Shetani 


Sifa nyingine ambayo mke mwema anapaswa kuwa nayo ni kwamba atahadhari 
na Shetani aliyefukuzwa. Kazi ya Shetani katika maisha haya ni kuharibu. 
Anaharibu Dini, tabia, muamala, mshikamano, udugu na lililo la kheri. Kila siku 
anatuma wajumbe na askari kutimiza kazi hii. Zingatia Hatiyth hii katika “as- 
Swahiyh” ya Muslim imepokelewa na Jaabir bin “Abdillaah (gadniya Atiaahu "anhuma YA 
kwamba Mtume swala Allaahu "alayhi wa sallam amesema: 


“Iblisi hukiweka kiti chake katika maji. Kisha anatuma 
vikosi vyake. Yule mwenye nafasi kubwa kwake ni yule 
mwenye fitina kubwa. Pindi mmoja wao anamjia anamuuliza 
aliyofanya. Wakati anaposema aliyofanya, anamwambia: 
“Hujafanya kitu.” Wakati mwingine anamjia na kusema: 
“Sikumuacha mpaka nimehakikisha nimemfarikanisha 
yeye na mke wake” hivyo anamchukua na kumwambia: 
“Wewe ni mzuri ulioje!”!! 


Anawatuma askari na wajumbe ili waende kuharibu. Anayekuwa karibu na yeye 
ni yule ambaye anasababisha matatizo kati ya watu. al-A mash amesema 
kwamba Shetani anamkumbatia na kuchukua askari ambao wanafarikanisha kati 
mwanamke na mume wake. 


Mwanamke mwema anatakiwa kufahamu na kuelewa uhakika huu. Hali 
kadhalika mume. Wote wanapaswa kufahamu kwamba kuna adui aliyejificha. 
Anakuona, lakini wewe huwezi kumuona. Anapita ndani ya mwili wako kama 
damu inavyopita kwenye mishipa. Anapuliza na kutia wasiwasi. Anapanga hila 
na njama. Anafanya yote hayo bila ya wewe kumuona. Anauzungumzisha moyo 
wako wewe mume na moyo wa mke. Anakuja na mashaka yanayopelekea katika 
uadui. Ana njia nyingi za ufanya kazi wake. 


Kwa ajili hii imekuja katika Sunnah jinsi ya mtu atakavyojikinga kutokana na 
Shetani wakati mtu anapoingia nyumbani kwake, wakati wa maingiliano, wakati 
wa chakula, wakati anapokuwa na hasira na mambo mengine yote ambayo mtu 
anahitajia kujikinga kutokana na Shetani ili Shetani asiweze kuwa na ushirikiano 
wowote na watu wa nyumbani kwake, nyumba yake na watoto wake. Hivyo 
anahitajia mtu kuikinga nafsi yake na Adhkaar zilizobarikiwa, Our-aan Tukufu, 
Du'aa zilizopokelewa na kuhifadhi utiifu na "ibaadah za Allaah (ubhaanahu wa Ta'ala). 


!! Muslim (2813). 
12 

Mke mwema anapaswa kujihadhari na kampeni za Shetani na wasiwasi wake 
autiao katika nasfi na ambao unaharibu uhusiano na maisha ya ndoa. 


Ni familia ngapi na nyumba ambazo amefarikanisha daima kwa kumtii Shetani 
na kufuata wasiwasi wa Shetani? Lau kila mmoja angeliomba kinga kwa Allaah 
kutokana na Shetani aliyefukuzwa na kujiweka na kujitenga mbali na uchochezi 
wake na wasiwasi wake kusingelitokea mambo hayo na mfarakano huo. 


Ni majumba mangapi kumetokea mfarakano kwa sababu ya kumtii Shetani? 
Kisha baadaye huyu muharibifu - askari wa Shetani - anaenda kwa Iblisi ili 
aweze kupata nafasi ya kuwa karibu naye pindi atakapomuhadithia 
alivyofarikanisha kati ya muma na mke. 


Kuna kitu cha manufaa ambacho ni lazima kukumbuka. Huyu adui aliyejificha 
ambaye anakuona na ambaye wewe huwezi kumuona na uzowefu mkubwa. Leo 
wakati kunapozungumziwa baadhi ya waajiriwa wa kampuni na uzowefu wao 
mara nyingi huwa ni uzowefu wa miaka khamsini au sitini. Lakini uzowefu wa 
Iblisi wa kupotosha, kuzuia watu na njia ya Allaah na kueneza uadui kati ya 
watu? Ni uzowefu wa maelfu ya miaka. Ni watu wangapi wamekufa na kuzikwa 
baada ya kuwa ni wafungwa wa Shetani na kutumbukia katika uharibifu na 
upotoshaji wake? Kwa ajili hii ndio maana ni lazima nyumba ya Muislamu 
ajikinge yeye mwenyewe na kuiweka mbali na Shetani aliyefukuzwa. 


13 

Mke mwema anatakiwa kumfurahisha mume 


Katika sifa zingine za mke mwema ni kwamba anamfurahisha mume wake pindi 
anapomtazama sura yake, muonekano wake, sifa zake na mavazi yake 
yamfurahishe pindi mume wake anapomtazama. Anapaswa awe ni mwenye 
kujiandaa kwa kumtii na kutimiza maamrisho yake bila ya kuchukia na bila ya 
kuwa na kiburi. Zingatia Hadiyth katika “as-Sunan” ya an-Nasaa'iy!?2 
imepokelewa na Abu Hurayrah gadniya Ataahu anny ambaye ameeleza kwamba Mtume 
wa Allaah gwala Ananu "alayhi wa satiam) aliulizwa juu ya mwanamke bora. Akajibu: 


“Ni yule mwenye kumfurahisha [mume wake] pindi 
anapomtazama, anamtii pale anapomuamrisha na haendi 
kinyume juu ya nafsi yake mwenyewe na mali yake 
dhidi ya anayoyachukia.” 3 


Namna hii ndivyo anavyotakiwa kuwa kwa njia ya sura na sifa. Anatakiwa 
kutilia uzito mkubwa juu ya sura na muonekano wake wakati anapokuwa mbele 
yake. Kadhalika anatakiwa kutilia uzito na kutilia umuhimu kwa kutimiza 
maamrisho yake, hamu yake na haja zake. 


Kwa masikitiko makubwa wanawake wengi wanatilia umuhimu kujipamba na 
kujipodoa tu wakati wanapotaka kutoka nyumbani kwenda katika mnasaba wa 
sikukuu, mkusanyiko na mfano wa hayo. Lakini wakati mume anapoingia 
nyumbani anamkuta katika mavazi mabaya na kunuka. Nywele zimevurugika na 
hazikutengenezwa. Anamkuta kwa sifa ambazo zinamkimbiza kwake. Halafu 
anakuwa ni mwenye kuumia kwa yeye kila siku kujipamba pindi anapotoka 
nyumbani bila hata kupata moja ya kumi. Vipi mwanaume atamtamani 
mwanamke kama huyu ambaye hizi ndizo sifa zake? Ni mahaba sampuli gani 
ambayo atakuwa nayo kwa mwanamke ambaye yuko namna hii? Hii ni dalili 
inayoonesha ujinga wa mwanamke na upungufu wa akili yake kwa kuhakikisha 
maisha ya ndoa na mafanikio yake. 


Aidha kuna wanawake wengi ambao ni waasi na wapekutevu. Wanawapuuza 
waume zao na kuwakasirikisha. Kunalalamikiwa sana juu ya tabia zao kwa 
waume zao na wengine. Mwanamke huyu anakuwa ni mwenye kuleta maisha 





12 Nambari. (3231). Imaam al-Albaaniy ameisahihisha katika ”as-Swahiyhah” (1738) 


3 al-Bukhaariy (5954) na Muslim (2107). 

magumu, maisha ya taabu na maisha ya udhaifu nyumbani kwake na anakuwa 
ni mwenye kuizika nafsi yake mwenyewe kwenye kaburi. 


Muslim amepokea katika “as-Swahiyh”14 yake kupitia kwa Jaabir maaniya Ananu annu) 
kwamba Mtume (Swalla Allaahu “alayhi wa sallam) amesema: 


“Mmoja wenu anapofika wakati wa usiku [kutoka safari] asiwajie 
familia yake.” 


Asimshtukizie mke usiku. Kwa nini? Anasema (Swalla Allaahu "alayhi wa sallam). 


“Ili mwanamke ambaye mume wake alikuwa hayupo aweze 
kujinyoa na mwanamke wa nywele zilizovurugika aweze 
kuchanua nywele zake.” 


Hapa kuna funzo tukufu kwa mwanamke. Nalo ni kwamba anatakiwa 
kumkaribisha mume wake kwa ukamilifu wa usafi, sura nzuri na mkutano 
mzuri. Hili khaswa pale ambapo mume wake alikuwa hayupo au amesafiri. Hili 
linahitajia kwa mwanamke kuweza kujiandaa na kujitayarisha. Hili linahusu hata 
kufanya utaratibu wa nyumba na muonekano wake. Mama wa waumini 
“Aaishah (Radhiya Allaahu “anha) ameelezea: 


“Alikuja Mtume wa Allaah swan {nanu alayhi wa satam Kutoka katika safari. 
Nikawa nimefunika mapazia yangu kwa kusahua na yalikuwa 
na picha. Wakati swan {nanu alayhi wasalam alipiona akairarua na kusema: 
“Watu watakaokuwa na adhabu kali siku ya Oiyaamah ni wale 
wanaoigiza viumbe wa Allaah. Tukafanya mto mmoja au 
mito zaidi.”15 


Kwa nini aliweka mapazia haya? Kwa kuwa alitaka atakapoingia swana Alaanu "alayhi wasallam) 
nyumbani akute nyumba na yeye mwenyewe katika sura nzuri. 


Katika Hadiyth hii tunapata faida kwamba mwanamke anatakiwa kutengeneza 
nyumba yake na kuipanga kama ambavyo vilevile inatakiwa kwake kujitayarisha 
maandalizi kwa njia ya kikamilifu na kukutana na mume wake kwa njia nzuri. 





14 Nambari. (715) 
5 al-Bukhaariy, nambari. (5954), Muslim, nambari. (6107). 

Hizi zote ni sifa zilizokuja katika Sunnah za Mtume waia Allaahu “alayhi wa sallam) ZA 
mwanamke na mke mwema. 


Miongoni mwa hayo ni yale yaliyopokea at-Twabaraaniy katika “al-Mu'jam al- 
Awsatw”16 kupitia Anas bin Maalik maaniya Atiaahu anhu) ya kwamba Mtume wa Allaah 
(Swalla Allaahu “alayhi wa sallam) amesema: 


“Je, nisiwaeleze wanawake wenu Peponi?” 


Yaani mke mwenye sifa zinazosifika na kazi yenye kubarikiwa akawa ni mwenye 
kustahiki kuwa Peponi. Akaendelea na kusema: 


“Kila mwanamke mwenye mahaba na mwenye rutuba ambaye, 
pindi anapokasirika au akafanyiwa vibaya au mume wake 
akakasirika, anasema: “Naweka mkono wangu kwenye 
mkono wako. Sintosinzia mpaka utapofurahi.” 


Bi maana hatofumba macho, hatolala wala kufurahi mpaka awe radhi naye. 


Kwa masikitiko makubwa kuna wanawake wanaolala pasina kujali waume zao 
wamekasirika usiku wa kwanza, usiku wa pili, usiku wa tatu, usiku wa kumiau 
mwezi mzima. Kana kwamba jambo hili halimuhusu kabisa. Kana kwamba 
hatokuja kukutana na Allaah guthanaahu wa taaa) na kumhesabu kwa matendo haya 
anayoyafanya. 


16 Nambari. (1743). Imaam al-Albaaniy amesema kuwa ni Swahiyh katika “Swahiyhah”, nambari. (3370) 
16 
www.wanachuoni.com 


Sifa Za Mke Mwema 
Shaykh “Abdur-Razzaag bin “Abdil-Muhsin 





Mke mwema anatakiwa kumtii mume 


Katika sifa za mke mwema ni yale yaliyopokelewa katika “as-Sunan” ya al- 
Bayhaqiy kupitia kwa Abu Udhaynah ambaye kaeleza kuwa Mtume wa Allaah 


(Swalla Allaahu “alayhi wa sallam) amesema: 


“Wabora ya wanawake zenu ni wale wenye mahaba na 
wenye rutuba walio na maafikiano na wanausia kumcha Allaah. 
Waovu ya wanawake zenu ni wale wenye kuonyesha mapambo 
yao na wenye kiburi na ni wanafiki. Hakuna yeyote katika wao 
atakayeingia Peponi isipokuwa watakuwa ni mfano wa kiasi cha 

jogoo zilizo na madoa meupe kwenye mbawa na makucha.” 


Zitazame hizi sifa alizo nazo mke mwema. 


“wenye mahaba... “ Hii ni sifa ambayo ni tukufu na yenye kusifiwa kwa yule 
mwanamke mwema na yule mke aliyebarikiwa. Bi maana kwamba anapenda na 
kufanya aweze kupendwa. Hakuna mwingine anayestahiki mapenzi haya kama 
mume. Anatakiwa kuhakikisha ampende na kuamsha hisia na huruma wake kwa 
maneno mazuri ya kupendeza. Anatakiwa kuhakikisha ampende kwa 
kutaamiliana naye vizuri na kuonekana vizuri. Mke anatakiwa kuhakikisha 
ameshinda kuweza kuyapata mapenzi ya mume kwa maneno yake, muonekano, 
matendo na tabia. 


“wenye rutuba... “ Bi maana azae watoto wengi. Ni sifa yenye kusifika kwa 
mwanamke. Mwanamke huyu ni katika wanawake bora. Ikiwa mwanamke yuko 
na ila yoyote au maradhi ni jambo ambalo halitomdhuru kwa kuwa sio jambo 
ambalo amezembea yeye au amefanya kwa khiyari yake. Allaah Hatomhesabu 
kwa hilo. Hili halimdhuru na wala haliathiri chochote katika wema wake. 


Ama ikiwa mwanamke ni mwenye rutuba lakini akawa ni mwenye kuzuia 
ujauzito na watoto, anadhurika kwa hili. Mtume waia Allaahu "alayhi wa salam) amesema: 


“Oeni wanawake wenye mahaba na rutuba. Mimi nitajifakhari 
wingi wenu kwa Ummah zingine siku ya Oiyaamah.” 8 


17 7/82. Imaam al-Albaaniy amesema kuwa ni Swahiyh katika ”as-Swahiyhah” (3380). 


18 Ahmad (12613), kupitia Anas (Radhiya Allaahu “"anhu). Imaam al-Albaaniy amesema kuwa ni Swahiyh 
katika “Irwaa -ul-Ghaliyl” (1784). 
17 

Linalotakikana kwa mwanamke ni kujitahidi kupata watoto na kutilia uzito 
katika kuwalea watoto na kuwaangalia. Vilevile ahesabu thawabu kutoka kwa 
Allaah kwa kupatikana katika jamii watoto wema na walinganiaji 
wanaotengeneza. Ahesabu hilo tokea siku ile ya kwanza anapoolewa. 
Azungumze baina yake yeye na Allaah Amkirimu wavulana watakaokuja kuwa 
maimamu wa uongofu, wanachuoni wa waislamu na walinganiaji katika kheri. 
Kwa hili aandikiwe thawabu kubwa kwa nia yake nzuri na kila kinachofanya 
hilo. 


“... walio na maafikiano... “ Bi maana asiwe ni mkali na mgumu. Anatakiwa 
kuwa msikivu na mtiifu. Hatakiwi kuwa ni mwenye kiburi na majivuno. 
Hatakiwi kumdharau mume. Hatakiwi kuwa muasi na mpekutevu. 


“ „„wanausia... “ Bi maana mwenye kumuusia na kumliwaza mume wake na 
kusimama karibu naye. Anatakiwa awe ni mwenye kumsaidia katika kheri na 
katika kumtii Allaah na kila kinachofanya kuleta furaha na mafanikio. 


“kumcha Allaah...” Bi maana sifa hizi zinakuwa ni zenye kunufaisha kwanza 
pindi mwanamke atakapomcha Allaah cazawajia. Lau atakuwa ni mwenye mahaba, 
rutuba, maafikiano na mwenye kuusia kwa kutafuta mambo ya kidunia na sio 
kwa ajili ya kumcha Allaah, sifa hizi hazitoleta manufaa yoyote wala hazitomfaa. 
Sifa hizi zitamnufaisha tu ikiwa anazifanya kwa kutafuta kupata Radhi za Allaah 
(Azza wajali) NA akaishi juu ya uchaMungu. 


“Muovu ya wanawake zenu ni wale wenye kuonyesha mapambo yao... “ Bi 
maana wale wenye kuonyesha mapambo yao na kutoka nje kwa kujipodoa, 
msafi, mzuri, kwa kujiweka manukato na kujipodoa ili Shetani aweze kumfuata 
nyuma yake na kuharibu jamii. Mwanamke mwenye kutoka kwa sifa hizi 
anafanya hivyo ili apate kuwa mmoja katika askari wa Iblisi na kumsaidia 
kuiharibu jamii. Malengo ni kusambaza fitina na kueneza machafu kwa waumini. 


7... wenye kiburi... “ Bi maana walio na kiburi. Kuna mafungamano baina ya 
kuonyesha mapambo na kiburi. Mwanamke anayekwenda nje barabarani na 
kwenye masoko na ni mwenye kuonyesha mapambo, kajipodoa, kajitia 
manukato na kujipendezesha hawezi kwenda hivyo wakati huo huo akawa ni 
mwenye haya na mnyenyekevu kwa Allaah ma. Anatoka hali ya kuwa ni 
mwenye kiburi, kujiweka juu na mwenye jeuri. Anakuwa ni mwenye kuzowea, 
katika muonekano wake na sura yake. Hivyo kuna mafungamano baina ya 
kuonyesha mapambo na kuwa na kiburi kama jinsi kuna mafungamano baina ya 
kuwa na heshima na haya. 

Mwanamke mwenye heshima anakuwa na haya kamilifu. Moyo wake unakuwa 
ni wenye kujaa haya. Mwanamke mwenye kuonyesha mapambo yake anakuwa 
amevua Jilbaab ya haya na badala yake anavaa Jilbaab ya kiburi, kujiona na 
kiburi. Linamdhuru yeye, maisha yake ya ndoa na maisha yake yote. Ndio maana 
mwenye kuwa namna hiyo akasifiwa kuwa ni muovu katika wanawake. Kasema 


(Swalla Allaahu "alayhi wa sallam). 


“Muovu ya wanawake zenu ni wale wenye kuonyesha mapambo 
yao na wenye kiburi na ni wanafiki. Hakuna yeyote katika wao 
atakayeingia Peponi isipokuwa watakuwa ni mfano wa kiasi cha 
jogoo zilizo na madoa meupe kwenye mbawa na makucha.” 


Lini unaona jogoo ilio na madoa meupe kwenye mbawa zake na makucha yake? 
Ni zaidi ya mara kidogo sana kupata jogoo namna hiyo. Mara nyingi unaona 
jogoo yote huwa mweusi. Anasema (Swalla Allaahu “alayhi wa sallam). 


“Hakuna yeyote katika wao atakayeingia Peponi isipokuwa 
watakuwa ni mfano wa kiasi cha jogoo zilizo na madoa 
meupe kwenye mbawa na makucha.” 


bi maana ni idadi ndogo sana ya wanawake kama hawa watakaoingia Peponi. 
Kwa kuwa aina hii ya jogoo ni ndogo sana. 


Hadiyth hii inafanana na maneno ya Mtume swana Allaahu "alayhi wa sallam): 


“Wanawake! Toeni Swadagah kwa wingi na mumuombe 
Allaah mswamaha. Nimeona Moto nyinyi ndio wakazi 
wengi wa Motoni.” 


Kwa nini ameona wakazi wengi wa Motoni ni wanawake? Utakaposoma katika 
Sunnah kuhusu sifa hizi za wakazi wabaya wa Motoni utaona kuwa wanawake 
wengi wanapuuza na hawajali kabisa. Kana kwamba hatosimama mbele ya 
Allaah siku ya Qiyaamah na kumhesabu kwa hilo. Anaweza kufikiwa na Hadiyth 
na ujuzi juu ya suala hili, lakini anachojali tu yeye ni matamanio yake na 
matakwa yake. 





1 al-Bukhaariy (304) kupitia kwa Abu Sa'iyd al-Khudriy (Radhiya Allaahu "anh) na Muslim (79) kupitia 
kwa Ibn “Umar (Radhiya Allaahu “"anhumaa). 

Kuna Hadiyth nyingi zimekuja kutoka kwa Mtume swana Allaahu "alayhi wa salam) ambazo 
zimetaja sifa za mwanamke anayelaumika. Ibn “Umar (radhiya Allaahu anhuma anasema: 


“Mtume swana Allaahu alayhi wa salam) aMEeMlaani mwanamke anayerefusha 
nywele na mwenye kurefushwa, mwanamke anayepiga chake 
(tattoo) na mwenye kupigwa chale.”20 


Ibn “Abbaas raahiya Atiaahu anhuma) amesema: 


“Mtume wa Allaah swana amanu alayhi wa salam amewalaani wanaume 
wanaojifananisha na wanawake na wanawake 
wanaojifananisha na wanaume.”?21 


Mbali na Hadiyth hizi na zingine zinazomlaani mwanamke kwa sifa mbalimbali 
utaona ni wanawake wangapi wanaosikia laana na kuwekwa mbali na Rahmah 
ya Allaah hata hivyo hawajali kabisa. Kana kwamba hawatosimama mbele ya 
Allaah gunana wa taa) na kuulizwa juu ya hayo. Kana kwamba haitokuja siku 
ambapo atawekwa ndani ya shimo na kufunikwa na mchanga na kusimama 
mbele ya Mola Wake kwa matendo yake. Anapuuza yote haya. Hafikirii lolote. 
Hamu yake kubwa anachojali ni kujipodoa na kujipamba hata kama kile 
anachokifanya ni kumuasi Allaah, kwenda kinyume na maamrisho ya Allaah na 
kujiweka mwenyewe katika Ghadhabu na Hasira za Allaah (rabaaraka wa Ta'ala). 


Kuna sifa zenye kulaumika kumekuja ubainishaji wake katika Sunnah kwa 
wanawake ili mwanamke mwema aweze kuwa katika hadhari. Malengo la 
mwanamke kuzijua sifa hizi ni ili aweze kujiepusha nazo. Mshairi anasema: 


Nimejifunza shari sio kwa ajili [ya kuitaka hiyo] shari, kwa ajili nijitenge nayo 
Yule asiyetofautisha kati ya jema na shari hutumbukia ndani yake 


20 al-Bukhaariy (5947) na Muslim (2124). 
21 al-Bukhaariy (5885). 

Mke mwema anatakiwa kutofanya upungufu katika haki za 
mume 


Katika sifa za mke mwema ni kutofanya upungufu katika haki za mume wake. 
Anatakiwa kutilia uzito na juhudi katika kumtumikia. Zingatia juu ya hili ambalo 
an-Nasaa'iy amepokea katika “as-Sunan al-Kubraa”? kupitia kwa Huswayn bin 
Mihsan kutoka kwa shangazi yake ambaye ameeleza ya kwamba aliingia kwa 
Mtume wa Allaah swana Ananu "alayhi wasalam Kutekeleza haja. Baada ya kumaliza haja yake 
akamwambia Mtume wa Allaah iwana Ananu “alayhi wa salam: “Je, wewe una mume?” 
Akasema: “Ndio.” Akamuuliza: “Uko vipi kwake?” Akasema: “Ninamfanyia 
kila kitu.” Akamwambia: “Tazama ulivyo kwake. Kwani yeye ndio Pepo yako 
na Moto Wako.” 


Ni lini mume wa mke anakuwa ni Pepo yake na ni lini anakuwa ni Moto wake? 
Hapa ni lazima kwa mwanamke kufahamu uhakika huu na jambo hili kubwa. 


“Uko vipi kwake?” Una ya wajibu na wewe ni mja wa Allaah. Kuna Pepo na 
Moto. Allaah (aza wa jana Amekuamrisha na kukuwajibishia kutimiza haki hizi za 
mume. Zitimize. Zitekeleze kwa njia nzuri kabisa na kikamilifu ili kumtii Allaah 
na kufikia Radhi Zake guthanahu. Timiza wajibu wako na muombe Allaah haki zako: 


“Kwani yeye ndio Pepo yako na Moto Wako.” 





22 8913 na Ahmad (19003). Imaam al-Albaaniy amesema kuwa ni Swahiyh katika ”as-Swahiyhah” (2612). 

Mke mwema hamtii mume wake uzito katika matumizi 


Katika sifa za mke mwema ni kutomtia mume uzito kwa matumizi na kutumia 
mali ya mume kwa israfu na ubadhirifu. Anatakiwa kuwa mkati na kati: 


E55 S ci OSG gik iii Wai caii 
“Na wale ambao wanapotoa huwa hawafanyi israfu na 
wala hawafanyi uchoyo na wanakuwa wastani baina 
ya hayo.”2 


Wacha tuzingatie katika mlango huu yale ambayo Abu Sa'iyd na Jaabir 
wamepokea kutoka kwa Mtume waia Alaahu “alayhi wa salam Na kwamba siku moja 
alisimama na kukhutubu kwa kirefusha na akataja mambo ya duniani na 
Aakhirah na akasema: 


“Wakati Wanawaisrael walipoangamia mara ya kwanza 
ilikuwa ni mwanamke wa fakiri mmoja alikuwa akimkalifisha 
[mume wake] mavazi na vipodozi yale anayokalifisha mwanamke 
wa tajiri. Kulikuwa mwanamke mmoja mfupi ambaye alikuwa 
akitumia mbao mbili za miguu na alikuwa na pete yenye 
kufungwa ambayo alikuwa akiijaza miski. Akatoka nje kati 
ya wanawake wawili warefu. Wakatuma mtu awafuate [hawa 
wanawake watatu]. Akawajua wale wanawake wawili warefu 
na akawa hakumjua yule mwanamke wa miguu ya mbao.”24 


Wakati wanaisrael walipoangamia ilianza kwa mwanamke wa fakiri mmoja 
kumkalifisha mume wake vipodozi na mapambo ambayo mwanamke wa tajiri 
anamkalifisha mume wake. Tazama huyu mwanamke mfupi amevyofanya 
israfu, ubadhirifu wa mali katika mambo yasiyokuwa na faida, udanganyifu na 
kutokinaika na yale Aliyomuandikia Allaah (ubhanahu wa taala. Mwanamke mwenye 
kuvaa viatu vya kisigino kirefu anakumbusha huyo mwanamke. al-Lajnah ad- 
Daaimah wametoa fatwa ifuatayo: 


23 (25:67) 


24 Ibn Khuzaymah katika ”Kitaab-ut-Tawhiyd” (487). Imaam al-Albaaniy amesema kuwa ni Swahiyh 
katika ”as-Swahiyhah” (591). 

“Kuvaa viatu vya kisigino kirefu haijuzu. Vinamtia mwanamke katika khatari. 
Shari'ah imemwamrisha mtu kujiepusha na madhara. Allaah (Ta'ala) Amesema: 


“Wala msijitupe kwa mikono yenu katika maangamizi.” 


(c 


Uaj a KELAN bj i akaa PeT 
“Wala msijiue. Hakika Allaah kwenu ni Rahiymaa 
(Mwenye kurehemu).”"" 


Vilevile vinamuonesha mwanamke kuwa mrefu na makalio zaidi ya 


alionayo. Ni udanganyifu na kuonyesha baadhi ya mapambo ambayo 
imeharamishwa kuyaonesha. 





25 (02:195) 


26 (04:29) 

Mke mwema hatakiwi kukufuru neema kwa mume wake 


Katika sifa za mke mwema ni kuwa si mwenye kukufuru neema anazopewa. 
Kwa msemo mwingine ni kwamba hakufuru neema ambazo Allaah (rabaaraka wa Ta'ala) 
Anazompa kupitia mume wake. Mtume (Swalla Allaahu ‘alayhi wa sallam) amesema: 


“Yule asiyewashukuru watu hamshukuru Allaah.”?7 


al-Bukhaariy amepokea katika “al-Adab al-Mufrad”? kupitia kwa Asmaa’ bint 
Yaziyd al-Answaariyyah ambaye amesema: 


“Mtume swana amau alayhi wa satiam alinipitia wakati nilikuwa nimesimama 
na kundi la wanawake wenye umri mmoja nami. Akatusalimia 
na kusema: “Tahadharini na kukufuru neema.” Nikasema: “Ee 
Mtume wa Allaah! Ni nini maana ya kukufuru neema?” Akasema: 
“Huenda mmoja wenu ndoa yake ikaakhirishwa kisha baadaye 
Allaah Akamruzuku mume na akapata naye watoto. Wakati 
anapokuwa ni mwenye kukasirika siku moja anakufuru 
na kusema: “Sijawahi kamwe kuona kheri yoyote 
kutoka kwako.” 


an-Nasaa'iy amepokea katika “as-Sunan” al-Kubraa”? kupitia kwa “Abdullaah 
bin “Amr ambaye ameeleza kwamba Mtume wa Allaah (Swalla Allaahu “alayhi wa sallam) amesema. 


“Allaah Hamtazami mwanamke ambaye hamshukuru mume 
wake wakati huo huo hawezi kujitosheleza naye |kukosa 
kuwa pamoja naye|j.” 


27 Ahmad (7939) na Abu Daawuud (4811) kupitia kwa Abu Hurayrah (Radhiya Allaahu "anhu). Imaam al- 
Albaaniy amesema kuwa ni Swhaiyh katika ”as-Swahiyhah” (416). 


28 1048. Imaam al-Albaaniy amesema kuwa ni Swahiyh katika ”as-Swahiyhah” (823). 
2 9135. Imaam al-Albaaniy amesema kuwa ni Swahiyh katika ”as-Swahiyhah” (289). 

Mke mwema anatakiwa kumheshimu mume wake 


Katika sifa za mke mwema ni kwamba anamuheshimu mume wake na anajua 
nafasi yake na haki zake. Kumekuja Hadiyth nyingi kuhusu hili. Moja wapo ni 
yale aliyopokea at-Twabaraaniy katika “al-Muj'am al-Kabiyr”30 kupitia kwa Ibn 
“Abbaas raaniya Allaahu anhuma) ambaye ameeleza kuwa Mtume swala Anashu "alayhi wasalam amesema: 


“Simwamrishi yeyoye kumsujudia yeyote.Lau ningelimwamrisha 
mtu kumsujudia yeyote, basi ningelimwamrisha mwanamke 
kumsujudia mume wake.” 


at-Twabaraaniy amepokea katika “al-Muj'am al-Kabiyr”?! kupitia Zayd bin 
Arqam kwamba Mu'aadh amesema: 


“Ewe Mtume wa Allaah! Watu wa kitabu wanawasujudia 
maaskofu na wakuu wao; je, tusikusujudie? Akasema: “Lau 
ningelimwamrisha mtu amsujudie yeyote basi ningelimwamrisha 
mwanamke kumsujudia mume wake. Mwanamke hakutimiza 
haki za mume wake mpaka pale ambapo atakapomuomba 
kufanya naye jimaa wakati yeye atakuwa ameketi juu ya 
tandiko dogo na akamtii.” 


Haki za mume zinakuwa maradufu ikiwa ni mwema, mchaMungu, mtu wa Dini 
na anahifadhi "ibaadah za Allaah na kumtii. at-Tirmidhiy na Ibn Maajah 
wamepokea kupitia kwa Mu'aadh bin Jabal maaniya Amanu anhu ambaye ameeleza 
kwamba Mtume wa Allaah (waita Anaahu "alayhi wa saiam, amesema: 


“Hakuna mwanamke ambaye anamuudhi mume wake katika 
maisha haya isipokuwa mke wake katika al-Huur al- -Ayn 
anasema: “Usimuudhi, Allaah Akuue! Ni mgeni kwako 
tu. Karibuni atakuacha na kuja kwetu.” 


30 11/356. Imaam al-Albaaniy amesema kuwa ni Swahiyh katika ”as-Swahiyhah” (3490). 
31 5/207. Imaam al-Albaaniy amesema kuwa ni Swahiyh katika “as-Swahiyhah” (3366) 


32 at-Tirmidhiy (1174) na Ibn Maajah (2014). Imaam al-Albaaniy amesema kuwa ni Swahiyh katika ”as- 
Swahiyhah” (173). 

Wanachuoni wanasema kwamba katika Hadiyth hii kuna matishio makali kwa 
wanawake wanaowaudhi waume zao. 


26 
www.wanachuoni.com 


Sifa Za Mke Mwema 
Shaykh “Abdur-Razzaag bin “Abdil-Muhsin 





Mke mwema anatakiwa kuwa muadilifu kwa watoto wake 


Katika sifa za mke mwema ni kwamba Allaah Akimneemesha kwa kumpa 
watoto anafanya uadilifu baina yao. Mtume (Swalla Allaahu ‘alayhi wa sallam) amesema: 


“Fanyeni uadilifu baina ya watoto wenu. Fanyeni uadilifu baina 
ya watoto wenu.” 


Hadiyth hii imepokelewa na Abu Daawuud’? na kumekuja Hadiyth nyingi kwa 
maana kama hii. 


333544. Imepokelewa na an-Nu maan bin Bashiyr (Radhiya Allahu "anhu). Imaam al-Albaaniy amesema 
kuwa ni Swahiyh katika ”as-Swahiyhah” (1240). 
27 

Mke mwema anatakiwa kubaki nyumbani 


Katika sifa za mke mwema ni kwamba anabaki nyumbani na hawi ni mwenye 
kutoka na kuingia nyumbani kila wakati. Anatoka nje tu wakati wa haja. 
Anapotoka hawi ni mwenye kujipodoa na uso ukiwa wazi. Anatakiwa 
kuteremsha chini macho yake na kuhifadhi tupu yake. Tumepitia baadhi ya 
maandiko kuhusu hilo. Moja katika dalili ni yale ambayo at-Twabaraaniy 
amepokea katika “al-Awsaat”34 kupitia Saalim bin “Abdillaah bin Umar kutoka 
kwa baba yake ambaye ameeleza kwamba Mtume wa Allaah wana Anaanu "alayhi wa sallam) 
amesema: 


“Mwanamke ni “Awrah. Wakati anapotoka nje Shetani 
anamtazama (anamfanya) kama mabadiliko. Anakuwa yu karibu 
na Allaah pindi anapokuwa ndani kabisa ya nyumba yake.” 





34 2890 och 8096. Imaam al-Albaaniy amesema kuwa ni Swahiyh katika ”as-Swahiyhah” (2688). 

Mke mwema hatoi siri za mume wake 


Katika sifa za mke mwema ni kwamba hatoi siri za mume wake na zile za ndani 
kwao. Hata kama kutatokea kutengana na kutokukubaliana ni lazima kwao wote 
wawili kumcha Allaah gaa waang katika suala hili. Kuhusiana na hili amepokea 
Imaam Ahmad katika “al-Musnad”3 yake kupitia Amsaa' bint Yaziyd ambaye 
ameeleza kwamba alikuwa kwa Mtume wa Allaah gwana Ailaahu alayhi wasalam Na wanaume 
na wanawake walikuwa wamekaa kwake. Akasema gwana Atiaahu "alayhi wa sallam): 


“Pengine mwanaume akasema aliyofanya na mke wake. 
Pengine mwanamke akasema aliyofanya na mume wake.” 
Wakanyamaza kimya. Nikasema: “Ndio, Mtume wa Allaah. 
Wanawake wanafanya hivyo. Wanaume wanafanya hivyo.” 
Akasema: “Msifanye hivyo. Hili linafanana na Shetani ambaye 
anapata mwanamke wa kishetani njiani na akaanza 
kujamiiana naye na huku watu wanatazama.” 


Amesema: 
"Wanawake wanafanya hivyo. Wanaume wanafanya hivyo.” 


Ameanza na wanawake kwanza kwa sababu hili hufanywa sana kati yao na 
huwa kwa mara kidogo sana kati ya wanaume. Mwanamke huongea na marafiki 
zake na maswahiba zake kuhusu mambo kama hayo ya binafsi. Wengi katika 
wao hawajali kuongea siri za mume na mambo yao binafsi. Mtume (wala Atiaahu "alayhi wa 
sallam) akasema: 


“Hili linafanana na Shetani ambaye anapata mwanamke wa 
kishetani njiani na akaanza kujamiiana naye na huku watu 
wanatazama.” 


Bi maana mwanamke na mwanaume wenye sifa kama hii na wanafichukua siri 
zao ni kama Shetani wa kiume ambaye amepata Shetani wa kike njiani na 
akajamiiana naye na huku watu wanatazama. 





35 27583. Ni Swahiyh kupitia Hadiyth zingine kwa mujibu wa Shaykh al-Albaaniy (Rahimahu Allaah) 
katika ”Swahiyh-ut-Targhiyb wat-Tarhiyb” (2022). Razana "Irwaa'-ul-Ghaliyl” (2011). 

Hitimisho 


Hizi ni baadhi ya sifa za mke mwema ambazo nimezikusanya kutoka katika 
maandiko ya Allaah (aza wa jana), na Sunnah za Mtume Mtukufu wana Allaahu “alayhi wa sallam). 
Nimefanya hivyo kwa kutaraji kwa Mola guhan) Amnufaishe kwazo yule 
Amtakaye katika waja Wake. Ni Yeye Peke Yake ndiye mwenye kuwafikisha. 


Ninamuomba Allaah gm wa “aaa kwa Majina Yake Mazuri na Sifa Zake Kuu 
Atuongoze sote katika njia iliyonyooka, yale tunayojifunza iwe ni hoja yetu na si 
dhidi yetu, Atubariki katika maneno yetu, matendo yetu, wakati wetu, wake 
zetu, watoto wetu, mali zetu na maisha yetu yote, Atutengenezee Dini yetu 
ambayo ndio kinga yetu, Atutengenezee maisha yetu ya duniani ambayo tunaishi 
na maisha yetu ya Aakhirah ambayo ndio kituo chetu cha mwisho, Afanye uhai 
kwetu kuongezeka iwe ni kheri ya kila kitu na mauti iwe ni raha kwetu kutokana 
na kila shari, Awatengeneze wanawake wa Waislamu na wasichana wao, 
Awaongoze katika njia iliyonyooka, warudi Kwake kwa njia nzuri na Awaepushe 
na fitina zote zilizodhahiri na zilizojificha na Atuongoze sote katika kila kheri 
Anayoipenda na Kuiridhia. Hakika Yeye (rabaaraka wataata) Ni Mwenye kuzisikia Du "aa, 
Yeye ndiye wa kuwekewa matarajio, Anatutosheleza na ni Mbora wa 
kuyasimamia mambo. 


Wito wetu wa mwisho tunamhimidi Allaah, Mola wa walimwengu. 
Swalla Allaahu was-Sallam, wa Baarak wa an'aam ‘alaa 'abddihiy wa 


Rasuulihiy Mustwafaaa Muhammad bin “Abdillaah. SwalawaatuAllaahi wa 
salaam ‘alayhi, wa ‘alaa aalihiy, wa Swahbihii ajma "iyn!8$. 





36 Asli ya kijitabu hichi ni muhadhara ambao nimepanga kidogo lakini hata hivyo nikaacha ubaki usulubu 
wake kama muhadhara. 

